*Projekts*

2021. gads “\_\_\_\_” \_\_\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2016. gada 5. jūlija noteikumos Nr. 427 “Noteikumi par valsts pensijas piešķiršanas, pārrēķināšanas un izmaksas nosacījumiem un kārtību”**

*Izdoti saskaņā ar likuma “Par valsts pensijām”*

*16. panta piekto daļu un 28. panta trešo daļu*

1. Izdarīt Ministru kabineta 2016. gada 5. jūlija noteikumos Nr. 427 “Noteikumi par valsts pensijas piešķiršanas, pārrēķināšanas un izmaksas nosacījumiem un kārtību” (Latvijas Vēstnesis, 2016, 129. nr.) šādus grozījumus:

* 1. izteikt 1. punktu šādā redakcijā:

“1. Noteikumi nosaka likumā “[Par valsts pensijām](https://likumi.lv/ta/id/38048-par-valsts-pensijam)” (turpmāk – likums) noteiktās valsts pensijas (turpmāk – pensija) piešķiršanas, pārrēķināšanas un izmaksas nosacījumus un kārtību, vidējās apdrošināšanas iemaksu algas aprēķināšanas nosacījumus invaliditātes pensijas noteikšanai, tajā skaitā aprēķina formulu un iemaksu algas apmēru periodā, kad apdrošināšanas iemaksu alga nav bijusi, kā arī iemaksu algas aprēķināšanas kārtību.”;

* 1. izteikt 6.9.2. apakšpunktu šādā redakcijā:

 “6.9.2. izglītības iestādes izziņu, ja apgādnieka zaudējuma pensiju pieprasa persona, kura ir vecāka par 18 gadiem, bet nav sasniegusi 24 gadu vecumu, iegūst likuma 19.panta ceturtajā daļā noteikto izglītību un mācās ārvalsts izglītības iestādē;”;

* 1. papildināt 15.3.2. apakšpunktu aiz vārdiem “kurš pārtraucis mācības” ar vārdiem “ārvalsts izglītības iestādē”;
	2. papildināt noteikumus ar III1. nodaļu šādā redakcijā:

**“III1. Vidējās apdrošināšanas iemaksu algas aprēķināšana I un II grupas invaliditātes pensijas piešķiršanai**

 161. Vidējo apdrošināšanas iemaksu algu aprēķina par periodu, kāds noteikts likuma [16. panta](https://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam#p12) pirmās daļas 1. punktā un kurā apdrošinātajai personai ir reģistrēta nepārtraukta 36 mēnešu lielākā apdrošināšanas iemaksu algas summa.

162. Vidējā apdrošināšanas iemaksu algā ieskaita visu apdrošināšanas iemaksas algu, kuru apdrošinātā persona ir guvusi likuma [16. panta](https://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam%22%20%5Cl%20%22p12%22%20%5Ct%20%22_blank) pirmās daļas 1. punktā noteiktajā periodā, ja šajā periodā ir veiktas vai bija jāveic sociālās apdrošināšanas iemaksas invaliditātes apdrošināšanai.

163. Mēnešus, kuros nepilnu mēnesi apdrošinātajai personai ir apdrošināšanas iemaksu alga, uzskata par pilniem mēnešiem un ņem vērā vidējās apdrošināšanas iemaksu algas aprēķināšanā saskaņā ar šo noteikumu 165 un 166. punktu.

164. Mēneši, kuros pilnu mēnesi apdrošinātajai personai nav apdrošināšanas iemaksu alga, jo apdrošinātajai personai ir bijusi pārejoša darbnespēja, persona ir bijusi atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, vai saņēmusi dīkstāves pabalstu, dīkstāves palīdzības pabalstu, vecāku pabalsta turpinājumu, slimības palīdzības pabalstu, bezdarbnieka palīdzības pabalstu, jaunā speciālista pabalstu vai atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai, ir attaisnotie periodi.

164. Mēnešos, kuros apdrošinātajai personai nav apdrošināšanas iemaksu alga, izņemot tos pilnos kalendāra mēnešus, kuros apdrošinātajai personai bijuši attaisnotie periodi, iemaksu algu nosaka 40 procentu apmērā no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā tiek piešķirta pensija) un ņem vērā vidējās apdrošināšanas iemaksu algas aprēķināšanā saskaņā ar šo noteikumu 166. punktu.

165. Vidējo apdrošināšanas iemaksu algu, ņemot vērā 161. -163. punktā noteikto, aprēķina, izmantojot šādu formulu:

Vi = ((A1+ A2 + …+A36) : 36,

kur

Vi - vidējā apdrošināšanas iemaksu alga;

A1, A2... - 36 mēnešu apdrošināšanas iemaksu alga attiecīgajā kalendārajā mēnesī;

B - mēneši, kuros apdrošinātajai personai ir veiktas vai bija jāveic sociālās apdrošināšanas iemaksas invaliditātes apdrošināšanai.

166. Ja piecu gadu laikā pirms invaliditātes pensijas piešķiršanas apdrošinātajai personai ir veiktas vai bija jāveic sociālās apdrošināšanas iemaksas invaliditātes apdrošināšanai mazāk par 36 mēnešiem, bet vismaz vienu mēnesi, vidējo apdrošināšanas iemaksu algu, ņemot vērā 162. -164. punktā noteikto, aprēķina, izmantojot šādu formulu:

Vi = ((A1+ A2 + ..) + Va x (36 - B - At)) : (36-At),

kur

Vi - vidējā apdrošināšanas iemaksu alga;

A1, A2... - sociālās apdrošināšanas iemaksu alga attiecīgajā kalendārajā mēnesī;

Va - 40 procenti no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā tiek piešķirta pensija);

B - mēneši, kuros apdrošinātajai personai ir veiktas vai bija jāveic sociālās apdrošināšanas iemaksas invaliditātes apdrošināšanai;

At - mēneši, kuros apdrošināšanas iemaksu alga nav bijusi attaisnoto periodu dēļ.

167. Mēneša vidējā apdrošināšanas iemaksu alga, kas aprēķināta saskaņā ar šo noteikumu 165. un 166 .punktu, nevar būt mazāka par 40 procentiem no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā tiek piešķirta pensija.)”;

* 1. izteikt 26. punktu un 26.1.apakšpunktu šādā redakcijā:

“26. Lai nodrošinātu apgādnieka zaudējuma pensijas izmaksu personām, kuras no 18 gadu vecuma sasniegšanas līdz 24 gadu vecuma sasniegšanai iegūst likuma 19. panta ceturtajā daļā noteikto izglītību, aģentūra:

26.1. pensijas izmaksu personai pēc 18 gadu vecuma sasniegšanas turpina, pamatojoties uz Izglītības un zinātnes ministrijas elektroniski sniegto informāciju vai personas iesniegto ārvalsts izglītības iestādes izziņu, ja izglītību iegūst ārvalsts izglītības iestādē;

* 1. papildināt 27. punktu aiz vārda “iesniedzot” ar vārdu “ārvalsts”;
	2. izteikt 27.2. apakšpunktu šādā redakcijā:

“27.2. izziņai ir pievienots tulkojums saskaņā ar normatīvajiem aktiem par valsts valodas lietošanu un normatīvajiem aktiem par dokumentu legalizāciju.”

* 1. papildināt noteikumus ar V. nodaļu šādā redakcijā:

**“V. Noslēguma jautājumi**

30. Grozījumi, kas papildina šos noteikumus ar III1.nodaļu par vidējās apdrošināšanas iemaksu algas aprēķināšanu I un II grupas invaliditātes pensijas piešķiršanai stājas spēkā 2022. gada 1. janvārī.”

Ministru prezidents A.K.Kariņš

Labklājības ministre R.Petraviča

Vīza:

valsts sekretārs I.Alliks